จากนั้น นายสมศักดิ์ เทพสุทิน รมว.เกษตรฯ นายเนวิน ชิดชอบ ฯ พร้อมด้วย นายสมคิด จาตุศรีพิทักษ์ รองนายกรัฐมนตรี เดินทางมาที่กระทรวงมหาดไทย ในเวลา 14.00 น. ประชุมชี้แจงแนวทางแก้ไขปัญหาการแพร่ระบาดของไข้หวัดนก โดยมี ผวจ. 75 จังหวัด และผู้ตรวจราชการกระทรวงมหาดไทย ปศุสัตว์จังหวัดทั่วประเทศ เข้าร่วมประชุม นายสมคิดกล่าวตอนหนึ่งว่า เหตุการณ์ครั้งนี้จะเป็นบทพิสูจน์ผู้ว่าฯ ซีอีโอว่ามีความสามารถแค่ไหน โดยต้องทำเรื่องนี้เป็นเรื่องเร่งด่วน และต้องให้ความสำคัญอันดับ 1 การแก้ปัญหาจะต้องทำด้วยการตรวจสอบข้อมูลให้ชัดเจน ไม่ปิดบังข้อมูล เพราะการกระจายข่าวแบบปากต่อปาก จะก่อให้เกิดความเสียหายได้ ดังนั้น ขอให้ผู้ว่าฯเรียกประชุมหน่วยงานที่เกี่ยวข้อง เพื่อดำเนินการตรวจสอบไก่ทั่วประเทศว่า มีพื้นที่ใดมีการแพร่ระบาดของโรค ถ้ามีให้ทำลายสัตว์ปีกทุกชนิด รวมทั้งรัศมี 5 กม. อย่าไปกังวลเรื่องค่าใช้จ่ายชดเชย เพราะรัฐบาลเตรียมไว้ให้ นอกจากนี้ ขอให้กวดขันการเคลื่อนย้ายสัตว์ปีกทุกประเภท และขอให้ผู้ว่าฯเป็นแกนนำตรวจสอบทุกพื้นที่ โดยให้สุ่มตรวจได้สัปดาห์ละ 1